ACORDO REGULADOR PREZO PÚBLICO VIVEIRO DE EMPRESAS DO PARQUE EMPRESARIAL DE RACELO
ADMINISTRACIÓN LOCAL — Municipal — Lama, A (Outros documentos, notificacións e informacións públicas, 04/05/2022)

Acordo do Pleno do Concello de A Lama pola que se aproba o establecemento do Prezo Público do Viveiro de Empresas do Parque Empresarial de Racelo. O Pleno deste Concello, en sesión extraordinaria celebrada o día 25 de abril de 2022, acordou a aprobación do establecemento de prezo público e do Acordo Regulador do Prezo Público do Viveiro de Empresas do Parque Empresarial de Racelo cuxo contido literal é o seguinte: No uso das facultades conferidas polo artigo 106.1 da Lei 7/1985, de 2 de abril, reguladora das Bases do Réxime Local e de conformidade co establecido no artigo 127 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, en relación cos artigos 41 e seguintes do mesmo Texto Legal, o Concello de A Lama establece neste Municipio o prezo público pola prestación do Servizo de Viveiro de Empresas que se rexerá polo establecido neste acordo regulador. Os prezos públicos regulados neste Acordo constitúen a utilización dos servizos, así como a ocupación nas naves e oficina do Viveiro de Empresas. É obxecto deste prezo público a utilización e aproveitamento das naves, oficina e espazos comúns do Viveiro de Empresas polos usuarios, e polo prazo de tempo establecido na autorización correspondente, e de acordo co establecido na normativa reguladora do Viveiro de Empresas. Neste prezo inclúese o estudo e análise de proxectos, así como o asesoramento empresarial. Non se incluirán nos servizos que se prestan os gastos derivados de usos, consumos e subministracións propias (auga, luz, recollida de lixo, servizo de fax e/ou fotocopiadora, comunicacións telefónicas, material de oficina, etc., distintos de calefacción, internet na sala de reunións/formación e limpeza dos espazos comúns), e calquera outro gasto de funcionamento, que correrán por corta do usuario. Están obrigados ao pago do prezo público establecido neste acordo os cesionarios dos servizos e instalación do Viveiro de Empresas do Parque Empresarial de Racelo. No caso de utilización e aproveitamento das naves/oficinas afectadas para o acollemento das empresas, as persoas físicas, xurídicas, agrupacións de persoas físicas ou xurídicas, públicas ou privadas, as sociedades civís, ou calquera outro tipo de unidade económica ou patrimonio separado con capacidade de obrar, que, aínda carecendo de autorización para a súa instalación dentro de dito centro, e que resulte adxudicataria dos locais que se poñen a súa disposición conforme ás normas e procedemento establecidos na súa normativa reguladora. Responderán da débeda tributaria, xunto aos debedores principais, outras persoas ou entidades. A estes efectos consideraranse debedores principais os obrigados tributarios do apartado 2 do artigo 35 da Lei Xeral Tributaria. Salvo precepto legal expreso en contrario, a responsabilidade será sempre subsidiaria. Con relación á responsabilidade solidaria e subsidiaria da débeda tributaria estarase ao establecido nos artigos 42 e 43, respectivamente, da Lei Xeral Tributaria. Para o caso de utilización e aproveitamento dos diferentes espazos de traballo do Viveiro de Empresas do Parque Empresarial de Racelo, as empresas que resulten adxudicatarias das naves e espazos de traballo que se detallan a continuación o importe mensual será o seguinte para cada un do locais obxecto de cesión do Viveiro: Nave 1 de 144,40 m2 216,60 €/mes Nave 2 de 71,61 m2 143,22 €/mes Nave 3 de 71,55 m2 143,10 €/mes Oficina 1 de 22,36 m2 89,44 €/mes Para o caso de utilización dos locais de uso común enumeradas a continuación as tarifas por persoa ou entidade fixarase a seguinte cota por usuario e hora, segundo o seguinte detalle: Sala de Reunións/Aula Formación 6,00 €/hora En todo caso, ao importe das tarifas establecidas aplicaráselles o Imposto sobre o Valor Engadido correspondente de acordo coa lexislación vixente. No caso de que o inicio da ocupación non coincida co inicio do mes, prorratearase o importe da mensualidade segundo os días efectivos da ocupación, considerando os meses de 30 días naturais. Todo elo sen prexuízo do pago pola súa conta dos gastos derivados de usos, consumos e subministracións propias (auga, luz, recollida de lixo, servizo de fax e/ou fotocopiadora, comunicacións telefónicas, material de oficina, etc., distintos de calefacción, internet na sala de reunións/formación e limpeza dos espazos comúns), e calquera outro gasto de funcionamento, que correrán por corta do usuario. Non se concederán bonificación algunha na exacción deste prezo público.1.- As persoas ou entidades interesadas na ocupación dos locais regulados neste acordo regulador, deberán solicitala previamente, de acordo co establecido no Regulamento do Viveiro de Empresas do Parque Empresarial de Racelo, no rexistro xeral do Concello. Unha vez concedida a ocupación, practicarase a oportuna liquidación e se notificará ao interesado segundo o previsto no art.102.1 e 102.2 da Lei Xeral Tributaria. Esta liquidación inicial se acumulará ao mes seguinte da ocupación, de tal xeito que o interesado ingresará o primeiro mes ou a parte proporcional que lle corresponderá, máis o segundo mes de ocupación.2.- Os servizos técnicos do Concello comprobarán e investigarán as declaracións formuladas polos interesados, concedéndose as autorizacións de non encontrar diferenzas coa petición formulada.3.- A obriga do pago do prezo público regulado neste acordo regulador nace: Tratándose de concesión de novas ocupacións dos espazos, o día 1 do mes para o cal se solicita a ocupación. No caso de non coincidir co inicio do mes natural, dende o día da sinatura do contrato. Tratándose de ocupacións xa existentes, o día primeiro de cada un dos períodos naturais do tempo sinalados na tarifa. Tratándose de ocupacións xa autorizadas e prorrogadas unha vez notificada a liquidación da alta, serán incorporados a un Padrón que conterá os datos necesarios para a correcta xestión do prezo público.4.- Para conseguir un eficaz funcionamento da xestión deste prezo público, e facilitar a ocupación aos titulares dos espazos do viveiro, estes deberán facilitar ao Concello na solicitude inicial os datos bancarios para a domiciliación do pago das respectivas cotas, nas súas respectivas contas bancarias.5.- O ingreso efectuarase mediante cargo bancario nos primeiros días de cada mes por anticipado á ocupación, coa salvedade expresada no caso do inicio da actividade.6.- Altas. As cantidades esixibles con arranxo ás tarifas, liquidaranse por cada ocupación solicitada ou realizada, prorrateándose por días no caso exclusivamente de inicio de actividade por primeira vez, e considerando os meses de 30 días naturais.7.- Baixas.- A presentación da baixa deberá realizarse por rexistro de entrada no Concello e producirá efectos no mes seguinte a súa presentación. Sexa cal sexa a causa que se alegue en contrario, a non presentación da baixa determinará a obriga de continuar aboando o prezo público.8.- Unha vez autorizada a ocupación dos locais, nas condicións especificadas no acordo municipal, entenderanse prorrogadas para os exercicios posteriores, despois do acordo por escrito co xestor do viveiro de empresas, facturándose o prezo público pola tarifa vixente en cada exercicio.9.- No caso da liquidación pola utilización dos locais de uso común (Sala de Reunións/Aula Formación), esta practicarase o mes seguinte da utilización, de tal xeito que o ingreso efectuarase mediante cargo bancario nos primeiros días do mes seguinte á ocupación. En todo o relativo á cualificación de infraccións tributarias, así coma das sancións que as mesmas correspondan en cada caso, estarase ó disposto nos artigos 181 e seguintes da Lei Xeral Tributaria. O presente acordo regulador, entrará en vigor no momento da súa publicación íntegra no Boletín Oficial da Provincia de Pontevedra, e será de aplicación a partir do día seguinte ao da súa publicación, permanecendo en vigor ata que se acorde a súa modificación ou a súa derrogación expresa. Contra o presente Acordo poderase interpor recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, con sede en A Coruña, no prazo de dous meses contados a partir do día seguinte da publicación deste anuncio. A Lama, na data que figura á marxe.-O alcalde, Jorge Canda Martínez DOCUMENTO ASINADO ELECTRONICAMENTE